আরবি সাহিত্য
আরবি সাহিত্য (আরবি: الأدب العربي / ALA-LC: al-Adab al-‘Arabī) হলো আরবি ভাষায় লিখিত গদ্য এবং পদ্য। "সাহিত্য" শব্দের সমার্থকরূপে ব্যবহৃত আরবি প্রতিশব্দ হলো "আদব", যার অর্থ আদবকেতা; নম্রতা, সংস্কৃতিপরাণয়তা এবং সমৃদ্ধি এই আদবের ধারণার অন্তর্ভুক্ত হিসেবে ধার্য৷ আরবি সাহিত্য মূলত ৫ম শতাব্দীতে পূর্ববর্তী সামান্য কিছু লেখনীসহ আবির্ভূত হয়। এরপর কুরআনকে আরবি সাহিত্যের সর্বশ্রেষ্ঠ খণ্ড হিসেবে বিবেচনা করা হয়, যার প্রভাব পরবর্তী আরবি সংস্কৃতি ও সাহিত্যে ব্যাপকভাবে বিদ্যমান। আরবীয় সাহিত্য ইসলামের স্বর্ণযুগে ব্যাপক সমৃদ্ধি লাভ করে, যার ধারা বর্তমানের আরব বিশ্বের কবি ও লেখকদের মাধ্যমে চলমান রয়েছে। এছাড়া আরব্য অভিবাসীদের মাধ্যমে বিশ্বব্যাপী আরবি সাহিত্য বিকাশমান।